Axborot va ommaviy kommunikatsiya sohasida ekspert komissiyasi O‘zbekistonga olib kirish, nusxa ko‘chirish va tarqatish tavsiya etilmaydigan xorijiy filmlar ro‘yxatini tasdiqladi. Intellektual mulk agentligi matbuot xizmati bergan xabarga ko‘ra, ushbu ro‘yxatdan syujyetida zo‘ravonlik, shafqatsizlik, vahshiylik, behayolik, narkotik va psixotrop moddalar, alkogol va tamaki mahsulotlari iste’molini, shuningdek axloqiy buzuqlik, yengiltabiatlik, shahvoniy nafsga erk berish, besoqolbozlik, svingerlikni targ‘ib qiluvchi sahnalar bo‘lgan 225ta xorijiy kinofilm o‘rin olgan. Ro‘yxatdan «La’nat» (The Curse), «Astral» (Insidious), «Juda qo‘rqinchli kino» (Scary Movie), «Arra» (Pila), «Tepaliklarning ko‘zlari bor» (The hills have eyes), «Yovuzlik maskani» (Resident evil) va boshqa film hamda seriallar o‘rin olgan. To‘liq ro‘yxat ushbu havolada keltirilgan.